Συντεταγμένες: 42°0′20.5″N 21°25′32.2″E﻿ / ﻿42.005694°N 21.425611°E﻿ / 42.005694; 21.425611

Η **Εθνική Αρένα Τόσε Προέσκι** (σλαβομακεδονικά: Национална арена „Тоше Проески") είναι αθλητικό στάδιο στα Σκόπια της Βόρειας Μακεδονίας. Αυτή τη στιγμή χρησιμοποιείται κυρίως για ποδοσφαιρικούς αγώνες, αλλά μερικές φορές επίσης για μουσικές συναυλίες ή αθλητικούς αγώνες. Είναι το γήπεδο των ομάδων ΦΚ Βάρνταρ και ΦΚ Ραμποτνίτσκι Σκοπίων, οι οποίες αγωνίζονται και οι δύο στο Πρωράθλημα Βόρειας Μακεδονίας, καθώς και η έδρα της Εθνικής ομάδας ποδοσφαίρου της Βόρειας Μακεδονίας σχεδόν σε όλες τις περιπτώσεις (τα άλλα στάδια επιλέγονται σπάνια, όπως το Στάδιο Γκότσε Ντέλτσεφ στο Πρίλεπ ή το ΣΡΚ Μπιλγιάνινι Ιζβόρι στην Οχρίδα). Στις 30 Ιουνίου 2015, η UEFA ανακοίνωσε ότι η Εθνική Αρένα Τόσε Προέσκι θα φιλοξενήσει το 2017 για πρώτη φορά έναν τελικό του UEFA Super Cup. Το γήπεδο ήταν προηγουμένως γνωστό ως **Δημοτικό Στάδιο Σκοπίων** (Градски стадион Скопје) έως το 2009 και ως **Εθνική Αρένα Φίλιππος Β΄** (Национална арена "Филип Втори") έως το 2019, όταν μετονομάστηκε προς τιμήν του ειδώλου της ποπ μουσικής, Τόσε Προέσκι.

Ανακατασκευή και επέκταση
-------------------------

Το έργο για τη νότια πτέρυγα σχεδιάστηκε το 1977 από τους αρχιτέκτονες Ντράγκαν Κρστεφ και Τοντόρκα Μάβκοβα από την εταιρεία *Beton*. Η κατασκευή του σταδίου με τη σημερινή του μορφή ξεκίνησε το 1978, με την κατασκευή της νότιας πτέρυγας, η οποία χρειάστηκε δύο χρόνια για να ολοκληρωθεί. Η ανακατασκευή και η επέκταση ξεκίνησαν μετά από μεγάλη καθυστέρηση στην υλοποίηση του έργου τον Ιανουάριο του 2008. Η κατασκευή της νέας βόρειας πτέρυγας ολοκληρώθηκε τον Αύγουστο του 2009 και τέθηκε σε χρήση στις 2 Αυγούστου 2009, στην εθνική εορτή της ΠΓΔΜ «Ίλιντεν». Δέκα ημέρες αργότερα, στις 12 Αυγούστου, η εθνική ομάδα ποδοσφαίρου της ΠΓΔΜ έπαιξε έναν φιλικό αγώνα εναντίον της τότε πρωταθλήτριας Ευρώπης, Εθνικής Ισπανίας, ως μέρος της 100ετούς επετείου του ποδοσφαίρου στην ΠΓΔΜ.

Η ανακατασκευή της νότιας πτέρυγας ξεκίνησε το 2009 και τέθηκε σε λειτουργία στις 30 Ιουλίου του ίδιου έτους για τον αγώνα μεταξύ της ΦΚ Ραμποτνίτσκι και της Λίβερπουλ ΦΚ.

Λίγο αργότερα, άρχισε η κατασκευή των νέων δυτικών και ανατολικών πτερύγων. Μέχρι τα μέσα Ιουλίου 2012, το μεγαλύτερο μέρος του σταδίου ολοκληρώθηκε με την ανακατασκευή του νέου γηπέδου και του αθλητικού στίβου. Στις 25 Ιουλίου 2012, η ΦΚ Βάρνταρ έπαιξε με την ΜΠΑΤΕ Μπορίσοφ στον δεύτερο προκριματικό γύρο του UEFA Champions League για τον πρώτο αγώνα του ανακαινισμένου γηπέδου.

Κόστος κατασκευής
-----------------

Από το 2008, για το γήπεδο έχουν επενδυθεί περίπου δύο δισεκατομμύρια δηνάρια, ή 32 εκατομμύρια ευρώ. Η δεύτερη φάση, που ξεκίνησε τον Νοέμβριο του 2011, ήταν η προγραμματισμένη ανακατασκευή του γηπέδου και του αθλητικού στίβου. Ο στίβος γύρω από το γήπεδο, από τις αρχικές 6 διαδρομές επεκτάθηκε στις 8 διαδρομές και χρησιμοποιεί την επιφάνεια Tartan. Το συνολικό κόστος για αυτήν τη φάση ήταν 3,5 εκατομμύρια ευρώ. Έως το 2013, είχε ολοκληρωθεί η κατασκευή μιας νέας φωτιζόμενης εξωτερικής πρόσοψης. Το συνολικό κόστος κατασκευής για όλες τις ενέργειες που σχετίζονται με το γήπεδο κατά την περίοδο 2008-2013 εκτιμάται ξεπέρασαν τα 60 εκατομμύρια ευρώ.

Συναυλίες
---------

* 1995 - Η Λέπα Μπρένα πραγματοποίησε συναυλία μπροστά σε 35.000 άτομα.
* 1996 - Η Ντραγκάνα Μίρκοβιτς πραγματοποίησε συναυλία μπροστά σε 15.000 άτομα.
* 2004 - Ο Τόσε Προέσκι πραγματοποίησε συναυλία μπροστά σε 10.000 άτομα.
* 2005 - Η Τσέτσα πραγματοποίησε συναυλία μπροστά σε 30.000 άτομα.
* 2006 - Ο Τόσε Προέσκι πραγματοποίησε συναυλία μπροστά σε 30.000 άτομα.
* 2007 - Ο Τόσε Προέσκι πραγματοποίησε συναυλία μπροστά σε 50.000 άτομα.
* 2007 - Η Pink πραγματοποίησε συναυλία μπροστά σε 20.000 άτομα.
* 2007 - Ο Ταρκάν πραγματοποίησε συναυλία μπροστά σε 6.000 άτομα.
* 2009 - Ο Κάρλος Σαντάνα πραγματοποίησε συναυλία μπροστά σε 15.000 άτομα.
* 2014 - Ο Ζέλικο Γιοκσίμοβιτς πραγματοποίησε συναυλία μπροστά σε 50.000 άτομα.
* 2016 - Ο Νταβίντ Γκετά πραγματοποίησε συναυλία μπροστά σε 15.000 άτομα.
* 2019 - Ο Στινγκ πραγματοποίησε μια συναυλία μπροστά σε έναν άγνωστο αριθμό ατόμων

Εικόνες
-------

* ΟΥΕΦΑ Σούπερ Καπ 2017ΟΥΕΦΑ Σούπερ Καπ 2017
* Τελετής έναρξης Uefa Super CupΤελετής έναρξης Uefa Super Cup
* Ελεύθερο λάκτισμα του Κριστιάνο ΡονάλντοΕλεύθερο λάκτισμα του Κριστιάνο Ρονάλντο
* 
* Άποψη από τη νότια κερκίδαΆποψη από τη νότια κερκίδα

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑  UEFA.com. «FYR Macedonia to host 2017 UEFA Super Cup game». *UEFA.com*.
3. ↑  «Не било мајтап: "Филип Втори" и официјално преименуван во Арена "Тоше Проески"!». Sport1.mk. 9 Απριλίου 2019. Ανακτήθηκε στις 11 Απριλίου 2019.
4. ↑  «Home - Macedonian Football». *Macedonian Football*.
5. ↑  Echo, Liverpool (22 Ιουλίου 2010). «Liverpool FC to face FK Rabotnicki in UEFA Europa League qualifier». *liverpoolecho.co.uk*.
6. ↑  «Home - Macedonian Football». *Macedonian Football*.
7. ↑  «UEFA.com Vardar-BATE 0:0». *uefa.com*.
8. ↑
9. ↑  Beton, IKT. «HISTORY». *www.beton.com.mk*. Αρχειοθετήθηκε από το πρωτότυπο στις 19 Μαρτίου 2018. Ανακτήθηκε στις 16 Μαΐου 2021.
10. ↑  Шекеровска, Катерина (19 Ιουνίου 2007). «Таркан - професионалец за спектакли». *Utrinski vesnik*. Αρχειοθετήθηκε από το πρωτότυπο στις 8 Αυγούστου 2014.. Ανακτήθηκε στις 27 Ιουλίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρένα Τόσε Προέσκι** |

* Nacionalna Arena "Filip II Makedonski" - Σκόπια (γερμανικά)
* Национална арена „Филип II Македонски" (σλαβομακεδονικά)
* Philip II Arena Αρχειοθετήθηκε 2021-05-16 στο Wayback Machine. στο WorldStadiums.com (αγγλικά)
* Arena Philip II of Macedon Αρχειοθετήθηκε 2020-05-01 στο Wayback Machine. στο MacedonianFootball.com (αγγλικά)
* Новиот градски стадион (γκαλερί φωτογραφιών) (σλαβομακεδονικά)


|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Βόρεια Μακεδονία
 |

 |